# வர்த்தகம் மற்றும் தொழில் துறை அமைச்சகம் (இந்தியா)



**வர்த்தகம் மற்றும் தொழில் அமைச்சகம்**, இந்திய அரசின் அமைச்சகங்களில் ஒன்றாகும். இதன் மூத்த அமைச்சர் பியூஷ் கோயல் மற்றும் இணை அமைச்சர்கள் அனுப்பிரியா பட்டேல் மற்றும் சோம் பிரகாஷ் ஆவர். இந்த அமைச்சகம் இரு துறைகள் கொண்டது. அவைகள்: வர்த்தகத் துறை மற்றும் தொழில் வளர்ச்சித் துறை ஆகும்.  

## வர்த்தகத் துறை
பலதரப்பு மற்றும் இருதரப்பு வர்த்தக உறவுகள், ஏற்றுமதி ஊக்குவிப்பு நடவடிக்கைகள் மற்றும் சில ஏற்றுமதி சார்ந்த தொழில்கள் மற்றும் பொருட்களின் மேம்பாடு மற்றும் ஒழுங்குமுறை தொடர்பான வெளிநாட்டு வர்த்தகக் கொள்கை மற்றும் பொறுப்புகளை வகுத்து செயல்படுத்துவதில் இத்துறை ஈடுபடுகிறது. இத்துறை எட்டு பிரிவுகளாக பிரிக்கப்பட்டுள்ளது:  
- நிர்வாகப் பிரிவு
- நிதிப் பிரிவு
- பொருளாதாரப் பிரிவு
- வணிகக் கொள்கைப் பிரிவு
- வெளிநாட்டு வர்த்த பிரதேசப் பிரிவு
- அரசு வணிகம் & உள்கட்டமைப்பு பிரிவு
- விநியோகப் பிரிவு
- தோட்டப் பிரிவு

நிர்வாகப் பிரிவு கீழ்கண்ட துறைகளை கட்டுப்படுத்துகிறது.  
- பன்னாட்டு வணிகம்
- வெளிநாட்டு வணிகம்
- அரசு வணிகம்
- இந்திய வணிக சேவைகளின் மேலாண்மை
- சிறப்புப் பொருளாதார மண்டலம்

## தொழில் மேம்பாட்டுத் துறை மற்றும் உள்நாட்டு வணிகம்
இந்தத் துறையானது தேசிய முன்னுரிமைகள் மற்றும் சமூக-பொருளாதார நோக்கங்களைக் கருத்தில் கொண்டு தொழில்துறை வளர்ச்சிக்கான ஊக்குவிப்பு மற்றும் மேம்பாட்டு நடவடிக்கைகளை உருவாக்குவதற்கும், செயல்படுத்துவதற்கும் பொறுப்பாகும். தனிப்பட்ட நிர்வாக அமைச்சகங்கள் தங்களுக்கு ஒதுக்கப்பட்ட குறிப்பிட்ட தொழில்களின் உற்பத்தி, விநியோகம், மேம்பாடு மற்றும் திட்டமிடல் அம்சங்களை கவனிக்கும் அதே வேளையில், தொழில்துறை மற்றும் உள்நாட்டு வர்த்தகத்தை மேம்படுத்துவதற்கான துறை ஒட்டுமொத்த தொழில் கொள்கைக்கும் பொறுப்பாகும். நாட்டிற்கு அன்னிய நேரடி முதலீடுகளை எளிதாக்குவதற்கும், அதிகரிப்பதற்கும் இது பொறுப்பாகும். இத்துறை மொத்த விற்பனை விலைக் குறியீடு கணக்கிடுவதற்கும் பொறுப்பாகும்.  

தொழில் மற்றும் உள்நாட்டு வர்த்தகத்தை மேம்படுத்துவதற்கான திணைக்களம் அறிவுசார் சொத்து உரிமைகள், காப்புரிமைகள், வடிவமைப்புகள், வர்த்தக முத்திரைகள், பதிப்புரிமை மற்றும் பொருட்களின் புவியியல் குறிப்பீடு மற்றும் அவற்றின் பாதுகாப்பு தொடர்பான முன்முயற்சியை மேற்பார்வையிடுகிறது.  

## இந்தியக் குடியரசின் வர்த்தக மற்றும் தொழில் துறை அமைச்சர்கள்
| பெயர் | படம் | பதவிக்காலம் | கட்சி | பிரதமர் |
| --- | --- | --- | --- | --- |
| இ. இ. சுந்திரிகர் | 2 செப்டம்பர் 1946 | 14 ஆகஸ்ட் 1947 | அகில இந்திய முசுலிம் லீக் | ஜவகர்லால் நேரு
<small>(செயற்குழுவின் துணைத் தலைவராக) |
| சியாமா பிரசாத் முகர்ஜி | 15 ஆகஸ்ட் 1947 | 6 ஏப்ரல் 1950 | இந்திய தேசிய காங்கிரசு | ஜவகர்லால் நேரு |
| நித்யானந்த கானுங்கோ | 1957 | 1962 | இந்திய தேசிய காங்கிரசு | ஜவகர்லால் நேரு |
| ராம் சுபக் சிங் | 09 ஜூன் 1964 | 13 ஜூன் 1964 | இந்திய தேசிய காங்கிரசு | லால் பகதூர் சாஸ்திரி |
| மோகன் தாரியா | 1977 | 1980 | ஜனதா கட்சி | மொரார்ஜி தேசாய்
சரண் சிங் |
| பிரணப் முகர்ஜி | ஜனவரி 1980 | ஜனவரி 1982 | இந்திய தேசிய காங்கிரசு | இந்திரா காந்தி |
| சிவ்ராஜ் பாட்டீல் | 1982 | 1983 | இந்திய தேசிய காங்கிரசு | இந்திரா காந்தி |
| பிரணப் முகர்ஜி | ஜனவரி 1985 | மார்ச் 1985 | இந்திய தேசிய காங்கிரசு | ராஜீவ் காந்தி |
| அருண் நேரு | 5 டிசம்பர் 1989 | 10 நவம்பர் 1990 | ஜனதா தளம் | வி. பி. சிங் |
| அஜித் சிங் | 5 டிசம்பர் 1989 | 10 நவம்பர் 1990 |  |  |
| பிரணப் முகர்ஜி | ஜனவரி 1993 | பிப்ரவரி 1995 | இந்திய தேசிய காங்கிரசு | பி. வி. நரசிம்ம ராவ் |
| இராமகிருஷ்ண மகாபலேஷ்வர் ஹெக்டே | 1998 | 1999 | பாரதிய ஜனதா கட்சி | அடல் பிகாரி வாச்பாய் |
| முரசொலி மாறன் | 1999 | 2002 | திராவிட முன்னேற்றக் கழகம் |  |
| அருண் ஜெட்லி | 2003 | 2004 | பாரதிய ஜனதா கட்சி |  |
| கமல் நாத் | 23 May 2004 | 2009 | இந்திய தேசிய காங்கிரசு | மன்மோகன் சிங் |
| ஆனந்த் சர்மா | 22 மே 2009 | 26 மே 2014 |  |  |
| நிர்மலா சீத்தாராமன்
<i><small>இணை அமைச்சர் | 26 மே 2014 | 3 செப்டம்பர் 2017 | பாரதிய ஜனதா கட்சி | நரேந்திர மோதி |
| சுரேஷ் பிரபு | 3 செப்டம்பர் 2017 | *30 மே 2019* |  |  |
| பியுஷ் கோயல் | 31 மே 2019 | *தற்போதுவரை* | } |  |

## இதனையும் காண்க
- வர்த்தக மற்றும் தொழில் அமைச்சகத்தின் அமைச்சர்கள்
- இந்திய அரசு அமைச்சகங்களின் பட்டியல்